โบรกฯเคาะ 3 กลุ่มเด็ดน่าช้อนซื้อเล่นรีบาวด์
โบรกฯแนะ เลือกซื้อหุ้น 4 กลุ่ม เล่นรีบาวด์ช่วงอ่อนตัว หลังทิศทางตลาดหุ้นไทยเป็นเชิงลบ ดังนั้นคาดว่า SET จะปรับตัวลงโดยมีแนวรับที่ 1,340 จุด
24 ส.ค. 2558

บล.โกลเบล็ก ระบุในบทวิเคราะห์ (24 ส.ค.) ว่า ตลาดหุ้นทั่วโลกทรุดตัวลงแรงจากความกังวลภาวะเศรษฐกิจโลกชะลอตัวและการปรับขึ้นดอกเบี้ยของ FED ภาวะความตึงเครียดในเกาหลี ราคาน้ำมันทำระดับต่ำสุดในรอบ 6 ปี รวมถึง Foreign เป็นฝั่ง Net sell ต่อเนื่องทำให้ทิศทางตลาดหุ้นไทยเป็นเชิงลบ
กลยุทธ์การลงทุน แนะนำรอซื้อเล่นรีบาวด์ช่วงอ่อนตัว โดย Selective Buy
1) กลุ่มหุ้นปันผลสูง เช่น KTB, ADVANC และ INTUCH
2) กลุ่มส่งออกได้ประโยชน์จากค่าเงินบาทอ่อนค่า (ล่าสุด 35.74 BATH/USD) เช่น กลุ่มอาหาร (CPF และ TUF) และกลุ่มอิเล็กทรอนิกส์ (KCE, DELTA, HANA และ SVI)
3) กลุ่มที่ได้ประโยชน์จากราคาน้ำมันลง เช่น กลุ่มรับเหมาก่อสร้าง และสายการบิน
 
ด้านตลาดหุ้นไทยซื้อขายรอบเช้าร่วงหนักเกือบ 50 จุด หรือกว่า 3% ตามทิศทางภูมิภาค กังวลผลกระทบเศรษฐกิจจีน และค่าเงินหยวน นอกจากนี้ยังมีความวิตกว่าเฟดอาจเร่งปรับขึ้นดอกเบี้ย ขณะที่ โกลด์แมน แซคส์ ปรับลดอันดับความน่าลงทุนของตลาดหุ้นเกาหลีใต้ ลงมาอยู่ที่ Marketweight จากความตึงเครียดคาบสมุทรเกาหลี และนักลงทุนต่างชาติแห่เทขายในตลาดหุ้นเกาหลีใต้